**Δελτίο Τύπου**

**Πρόσκληση συμμετοχής στην πιλοτική δράση για το έργο CHERRY στο πλαίσιο του προγράμματος Interreg Europe 2021-2027**



Η Περιφέρεια Δυτικής Ελλάδας, εταίρος στο Ευρωπαϊκό έργο [CHERRY](https://www.interregeurope.eu/cherry) που υλοποιείται στο πλαίσιο του προγράμματος Interreg Europe 2021-2027, διοργανώνει εκδήλωση για την πιλοτική δράση του έργου, η οποία θα πραγματοποιηθεί την **Τρίτη 26 Νοεμβρίου** στις **10:30 π.μ. - 15:00 μ.μ** στον χώρο των παλαιών Σφαγείων (*ΚΕΔΗΠ ΚΑΡΝΑΒΑΛΙ ΠΑΤΡΑΣ, Ακτή Δυμαίων 84, 26333 Πάτρα*).

Η Περιφέρεια Δυτικής Ελλάδας (Ελλάδα), η REGION PROVENCE-ALPES-CÔTE D’AZUR (Γαλλία), και ο Central Transdanubian Regional Innovation Agency (Ουγγαρία), συνεργάζονται για την υλοποίηση της πιλοτικής δράσης του έργου “CHERRY” που αφορά την «*Ανάπτυξη νέων αφηγήσεων και ψηφιακών υπηρεσιών για την Πολιτιστική και Δημιουργική Βιομηχανία*» και εστιάζει στην ψηφιακή μετάβαση του τομέα της ΠΔΒ και τις νέες ευκαιρίες για συνεργασία που δημιουργούνται μεταξύ των πολιτιστικών και ψηφιακών φορέων για την ανάπτυξη νέων έργων.

Στο πλαίσιο της πιλοτικής δράσης διοργανώνεται **διασυνοριακό πιλοτικό εργαστήριο**, στο οποίο προσκαλούνται εκπρόσωποι πολιτιστικών φορέων (καλλιτέχνες, φεστιβάλ, θέατρα, μουσεία, σύγχρονοι χώροι τέχνης κ.λ.π.) καθώς και εκπρόσωποι από το ψηφιακό και οπτικοακουστικό οικοσύστημα (podcasts, web series, VR, metaverse, NFT κ.λπ.).

Κύριος στόχος του εργαστηρίου είναι η αναβάθμιση των εργαλείων που χρησιμοποιούν οι φορείς για την ανάδειξη του έργου τους, και η εγκαθίδρυση καινοτόμων διατομεακών συνεργασιών που θα οδηγήσουν σε νέες μορφές αφηγήσεων και νέες υπηρεσίες πολιτιστικού προϊόντος/ υπηρεσίας.

**Για την εγγραφή σας πατήστε** [**εδώ**](https://docs.google.com/forms/d/e/1FAIpQLSfHlaerA1eOkqJwFbEpEwwS9bZmMC37uLl4zwVxuO2wdQ-Clw/viewform?usp=sf_link)

Το έργο «**Making Culture the No1 ally of European Recovery»** (Καθιστώντας το Πολιτισμό τον Νο1 σύμμαχο της Ευρωπαϊκής Ανάκαμψης) με ακρώνυμο **CHERRY,** στοχεύει στη βελτίωση των πολιτικών και των τοπικών σχεδίων που απευθύνονται στις Πολιτιστικές και Δημιουργικές Βιομηχανίες (CCIs), ώστε να ανακάμψουν από την περίοδο της πανδημίας και να μετατρέψουν τους περιορισμούς εκείνης της περιόδου, με την εφαρμογή καινοτόμων μέσων επικοινωνίας, ψηφιακών τεχνολογιών και υπηρεσιών, σε μία ευκαιρία για περαιτέρω ανάπτυξη του τομέα. Το έργο επιδιώκει να αποτελέσει η Πολιτιστική Βιομηχανία το νούμερο ένα σύμμαχο της Ευρωπαϊκής Ένωσης για την ανάκαμψη από την Πανδημία.

Στο έργο συμμετέχουν δημόσιοι φορείς από Ιταλία, Ελλάδα, Ουγγαρία, Ρουμανία, Βέλγιο, Γαλλία, Λετονία και Φιλανδία, για την υποστήριξη της ανθεκτικότητας των CCIs στην έκτακτη ανάγκη του COVID-19, εστιάζοντας στις Πολιτιστικές και Δημιουργικές Βιομηχανίες (CCIs) και στον αστικό μετασχηματισμό, στην επιχειρηματικότητα και στην αξιοποίηση της φυσικής και πολιτιστικής κληρονομιάς.

Περισσότερες πληροφορίες για το έργο “CHERRY” είναι διαθέσιμες στην ιστοσελίδα του έργου: <https://www.interregeurope.eu/cherry>

Και στα μέσα κοινωνικής δικτύωσης:

[FACEBOOK](https://mindiggsis-my.sharepoint.com/personal/s_karveli_pde_gov_gr/Documents/%CE%95%CF%80%CE%B9%CF%86%CE%AC%CE%BD%CE%B5%CE%B9%CE%B1%20%CE%B5%CF%81%CE%B3%CE%B1%CF%83%CE%AF%CE%B1%CF%82/desktop/%CE%A3%CE%9F%CE%A6%CE%99%CE%91/%CE%95%CE%A5%CE%A1%CE%A9%CE%A0%CE%91%CE%AA%CE%9A%CE%91/CHERRY/%CE%B4%CE%B5%CE%BB%CF%84%CE%B9%CE%BF%20%CF%84%CF%85%CF%80%CE%BF%CF%85%2022.06/%CE%94%CE%95%CE%9B%CE%A4%CE%99%CE%9F%20%CE%A4%CE%A5%CE%A0%CE%9F%CE%A5%20%CE%A4%CE%95%CE%A1%CE%93%CE%95%CE%A3%CE%A4%CE%97.docx) <https://www.facebook.com/profile.php?id=100094168691817>

[TWITTER](https://twitter.com/INTERREG_CHERRY) <https://twitter.com/INTERREG_CHERRY>

[LINKEDIN](https://mindiggsis-my.sharepoint.com/personal/s_karveli_pde_gov_gr/Documents/%CE%95%CF%80%CE%B9%CF%86%CE%AC%CE%BD%CE%B5%CE%B9%CE%B1%20%CE%B5%CF%81%CE%B3%CE%B1%CF%83%CE%AF%CE%B1%CF%82/desktop/%CE%A3%CE%9F%CE%A6%CE%99%CE%91/%CE%95%CE%A5%CE%A1%CE%A9%CE%A0%CE%91%CE%AA%CE%9A%CE%91/CHERRY/%CE%B4%CE%B5%CE%BB%CF%84%CE%B9%CE%BF%20%CF%84%CF%85%CF%80%CE%BF%CF%85%2022.06/%CE%94%CE%95%CE%9B%CE%A4%CE%99%CE%9F%20%CE%A4%CE%A5%CE%A0%CE%9F%CE%A5%20%CE%A4%CE%95%CE%A1%CE%93%CE%95%CE%A3%CE%A4%CE%97.docx) <https://www.linkedin.com/company/interreg-europe-cherry/>